आत्मरक्षा, सम्मान से रहने की दी सीख
ग्राम उदयपुर के कस्तूरबा गांधी छात्रावास में मंगलवार को छात्राओं के सर्वांगीण विकास के लिए कार्यशाला का आयोजन किया गया। इसमें 200 छात्राओं को आत्मरक्षा के साथ आत्मनिर्भरता, आत्म सम्मान, सांस्कृतिक व सामाजिक परिवेश की जानकारी दी गई।
इस मौके पर मैत्री महिला संगठन की सुनीता भावसार ने कहा कि आज का बचपन ही कल का भविष्य है। बचपन को सही दिशा देने की जिम्मेदारी समाज की होती है। तभी हम कल सुरक्षित रह सकेंगे। मधु गोयल ने कहा कि बचपन मिट्टी के घड़े जैसा होता है। जैसी शक्ल देंगे वैसा ही बनेगा। कार्यक्रम को सीमा साहू, छाया जैन, सुनीता साहू ने संबोधित करते हुए छात्राओं को आत्मरक्षा के साथ आत्मसम्मान से रहने की सीख देते हुए इस दिशा में तैयार होने की सलाह दी।
कार्यक्रम के दौरान छात्राओं को बिस्कुट के पैकेट के साथ कपड़े के थैले वितरित किए गए। छात्राओं को अपने जन्म दिन पर एक- एक पौधा लगाने की शपथ दिलाई गई। इस मौके पर छात्रावास अधीक्षक हेमलता त्रिवेदी, विमलेश रायकवार ने शिविर का समापन मध्यप्रदेश गान के साथ कराया।
छात्राओं को आत्मरक्षा के लिए लगाया शिविर बांटे कपड़े के थैले।
प्रशिक्षण
hin_Deva hin_Deva hin_Deva hin_Deva hin_Deva hin_Deva